ร้านhua seng hong เป็นร้านอาหารจีนที่มีสาขาเยอะครับ แต่บางครั้งใช้ชื่อว่า hong min ครับ เป็นร้านในเครือเดียวกันนี่เอง สำหรับสาขานี้ตั้งอยู่ที่สุขุมวิท 101/1 เป็นร้านอาหารจีนที่ผมว่ามีมาตรฐานไว้ใจได้ และเจ้าเก่าดั้งเดิมที่สุดแถวนี้

อาหารที่มีบริการมีทั้งเมนูข้าว หมี่ และอาหารกับข้าวสไตร์ครอบครัว 

อาหารที่ทาน
วันนี้สั่งหมี่ผัดเซี่ยงไฮ้ ผัดใส่แฮมและเครื่องทะเล ใส่พริกเผาแบบเผ็ดนิดๆ
โหงวก้วย กระทงทอดกรอบมาก แต่เล็กไปหน่อย เครื่องผัดอร่อย
หอยลายผัดเซี่ยงไฮ้ จานนี้ผัดรสอ่อน
แมงกระพรุนน้ำมันงา แมงกระพรุนเนียวไปหน่อย หั่นเส้นใหญ่ ยำยังรสโดดๆครับ
ปลาหิมะนึ่งซีอิ๊ว ปลานุ่มหอม ซีอิ๊วรสไม่จัดมากเกินไป
ต้มยำเนื้อปลา รสชาติเข้มข้น ร้อนๆ คล่องคอมาก ปลาสดสะอาด ทานง่าย

ร้านนี้ขอแนะนำครับ ทานแล้วประทับใจเสมอ อร่อย สะอาด ราคาไม่แพง เหมาะกับครอบครัวครับ